สอบถามค่ะ ประจำเดือนหนูมาวันที่7,8,9,10,11ธ.ค. *แต่มีเพศสัมพันกับแฟนวันที่10ธ.ค. (หนูไม่เคยกินยาคุมมาก่อน แต่แฟนใส่ถุงยางอนามัย เช็คดูแล้วไม่มีการฉีก ขาด รั่ว) -วันที่17ธ.ค. มีเพศสัมพันอีกครั้ง (ถุงยางขาด) หนูกินยาคุมฉุกเฉินแบบ2เม็ด โดยกินเม็ดแรก ภายใน17ชม.หลังเพศสัมพัน และเม็ดที่2 ภายใน12ชม. -วันนี้ที่21ธ.ค. ไม่มีผลข้างเคียงจากการกินยาเลย -อยากถามว่า หนูมีโอกาสตั้งมั๊ยคะ กี่%คะ
สวัสดีค่ะ หากประจำเดือนมาวันที่ 7-11 ธ.ค. แล้วได้มีเพศสัมพันธ์ในวันที่ 10 เท่ากับมีเพศสัมพันธ์ในวันที่ 4 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก และหากได้ใส่ถุงยางอนามัยร่วมด้วย โอกาสที่จะตั้งครรภ์ก็แทบไม่มีค่ะส่วนการมีเพศสัมพันธ์ในวันที่ 17 ธ.ค. ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินเม็ดแรกไปภายในช่วง 12-24 ชั่วโมงหลังจากที่มีเพศสัมพันธ์ ยาคุมฉุกเฉิน จะช่วยป้องกันการตั้งครรภ์ได้ประมาณ 85% ค่ะ ส่วนยาเม็ดที่ 2 ก็ควรทานภายในไม่เกิน 12 ชั่วโมงหลังจากที่ทานยาเม็ดแรกไป ประสิทธิภาพของยาจึงจะออกฤทธิ์ได้ค่ะหลังจากทานยาคุมฉุกเฉินไป อาจเกิดหรือไม่เกิดผลข้างเคียงก็ได้ และการที่ไม่เกิดผลข้างเคียง ก็ไม่ได้หมายความว่าจะเกิดการตั้งครรภ์ขึ้นค่ะการที่จะทราบว่ามีการตั้งครรภ์หรือไม่นั้น ก็ให้ตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะสำหรับประจำเดือน อาจมาในช่วงเวลาเดิม หรืออาจมาช้าได้จากผลของยาคุมฉุกเฉินค่ะ